Osobitná časť
K § 1
V § 1 návrhu nariadenia vlády sa upravuje vecný obsah nariadenia v súlade s § 28 ods. 1 zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov (ďalej len "zákon o odmeňovaní").
K § 2
Platové tarify základnej stupnice platových taríf zamestnancov pri výkone práce vo verejnom záujme, ktorá je uvedená v prílohe č. 3,  v osobitnej stupnici platových taríf vybraných skupín zamestnancov uvedenej v prílohe č. 4,  v osobitnej stupnici platových taríf učiteľov vysokých škôl, výskumných a vývojových zamestnancov a zdravotníckych zamestnancov uvedenej v prílohe č. 5 a platové tarify pedagogických zamestnancov v prílohe č. 8 zákona o odmeňovaní sa s účinnosťou od 1. júla 2006 zvyšujú o 6 %. V súlade s § 28 ods. 2 zákona o odmeňovaní schválením nových  zvýšených stupníc platových taríf, ktoré tvoria prílohu č. 1, 2 a 3 nariadenia vlády, strácajú platnosť stupnice platových taríf uvedené v prílohe č. 1, 2 a 3 nariadenia vlády SR č. 204/2005 Z. z. a v prílohe č. 8  zákona o odmeňovaní.
K § 3
Zrušuje sa nariadenie vlády SR č. 204/2005 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.
K § 4 
Účinnosť nariadenia vlády sa v súlade s kolektívnou zmluvou navrhuje od 1. júla 2006.